PATVIRTINTA

Nacionalinės mokyklų vertinimo agentūros direktoriaus 2017 m. sausio 30 d.

įsakymu Nr. 2V-8

**NACIONALINĖS MOKYKLŲ VERTINIMO AGENTŪROS**

**SUPAPRASTINTŲ VIEŠŲJŲ PIRKIMŲ TAISYKLĖS**

**I skyrius**

**BENDROSIOS NUOSTATOS**

1. Nacionalinės mokyklų vertinimo agentūros supaprastintų viešųjų pirkimų taisyklės (toliau – Taisyklės) nustato Nacionalinės mokyklų vertinimo agentūros (toliau – perkančioji organizacija, Agentūra) supaprastintus viešuosius pirkimus (toliau – pirkimai) atliekančius asmenis, supaprastintų pirkimų būdus ir jų atlikimo, pirkimo dokumentų rengimo ir teikimo tiekėjams reikalavimus, pirkimo sutarčių ir preliminariųjų sutarčių sudarymo, dokumentų saugojimo ir ginčų nagrinėjimo tvarką.
2. Perkančioji organizacija prekių, paslaugų ir darbų supaprastintus pirkimus (toliau – supaprastinti pirkimai) gali atlikti Lietuvos Respublikos viešųjų pirkimų įstatymo (toliau – Viešųjų pirkimų įstatymas) 84 straipsnyje nustatytais atvejais.
3. Taisyklės parengtos vadovaujantis Viešųjų pirkimų įstatymu, kitais pirkimus reglamentuojančiais teisės aktais.
4. Atlikdama supaprastintus pirkimus perkančioji organizacija vadovaujasi Viešųjų pirkimų įstatymu, šiomis Taisyklėmis, Lietuvos Respublikos civiliniu kodeksu (toliau – CK) bei kitais įstatymais ir poįstatyminiais teisės aktais.
5. Supaprastinti pirkimai atliekami laikantis lygiateisiškumo, nediskriminavimo, skaidrumo, abipusio pripažinimo ir proporcingumo principų, konfidencialumo ir nešališkumo reikalavimų.
6. Supaprastinto pirkimo pradžią, pabaigą, pirkimo procedūrų nutraukimą reglamentuoja Viešųjų pirkimų įstatymo 7 straipsnis. Perkančioji organizacija bet kuriuo metu iki pirkimo sutarties sudarymo turi teisę nutraukti pirkimo procedūras, jeigu atsirado aplinkybių, kurių nebuvo galima numatyti.
7. Priimant sprendimus dėl pirkimo dokumentų sąlygų, vadovaujamasi racionalumo principu. Atliekant pirkimus atsižvelgiama į socialinės apsaugos, aplinkosaugos ir energijos vartojimo efektyvumo reikalavimus. Atlikdama supaprastintus pirkimus perkančioji organizacija vadovaujasi Viešųjų pirkimų įstatymo 91 straipsnio, kitų teisės aktų nuostatomis.
8. Taisyklėse naudojamos sąvokos:
   1. **Pirkimų iniciatorius** – Agentūros darbuotojas, kuris nurodo poreikį įsigyti prekių, paslaugų arba darbų, užpildydamas paraišką dėl viešojo pirkimo (Taisyklių 1 priedas) ir joje įvardydamas reikalavimus prekėms, paslaugoms ar darbams;
   2. **Pirkimų organizatorius** – Agentūros direktoriaus įsakymu paskirtasdarbuotojas, kuris Taisyklių nustatyta tvarka organizuoja ir atlieka supaprastintus pirkimus, kai tokiems pirkimams atlikti nesudaroma Viešojo pirkimo komisija (toliau – Komisija);
   3. **Supaprastintas atviras konkursas** –supaprastinto pirkimo būdas, kai kiekvienas suinteresuotas tiekėjas gali pateikti pasiūlymą;
   4. **Supaprastintas ribotas konkursas** – supaprastinto pirkimo būdas,kaiparaiškas dalyvauti konkurse gali pateikti visi norintys konkurse dalyvauti tiekėjai, opasiūlymus konkursui – tik perkančiosios organizacijos pakviesti kandidatai;
   5. **Supaprastintos skelbiamos derybos** – supaprastinto pirkimo būdas, kai paraiškas dalyvauti derybose gali pateikti visi tiekėjai, o perkančioji organizacija konsultuojasi su visais ar atrinktais kandidatais ir su vienu ar keliais iš jų derasi dėl pirkimo sutarties sąlygų;
   6. **Supaprastintos neskelbiamos derybos** – supaprastinto pirkimo būdas, kai perkančioji organizacija su atrinktais tiekėjais derasi dėl pirkimo sutarties sąlygų;
   7. **Apklausa** – mažos vertės pirkimo būdas, kai perkančioji organizacija raštu (skelbiama CVP IS priemonėmis arba neskelbiama) arba žodžiu kviečia tiekėjus pateikti pasiūlymus ir perka prekes, paslaugas ar darbus iš, pagal keliamus reikalavimus ir nustatytą pasiūlymo vertinimo kriterijų, tinkamiausią pasiūlymą pateikusio dalyvio. Apklausiant tiekėjus, jeigu tai nesukelia pernelyg didelių organizacinių sunkumų, galima derėtis dėl palankesnių tiekėjo siūlomų sąlygų.
9. Taisyklėse vartojamos kitos sąvokos nustatytos Viešųjų pirkimų įstatyme.
10. Visos Taisyklėse nurodytos vertės yra be pridėtinės vertės mokesčio (toliau – PVM), jeigu atskirais atvejais nenumatyta kitaip.
11. Perkančioji organizacija privalo įsigyti prekes, paslaugas ir darbus iš centrinės perkančiosios organizacijos arba per ją, kai centrinės perkančiosios organizacijos kataloge siūlomos prekės, paslaugos ar darbai atitinka perkančiosios organizacijos poreikius ir perkančioji organizacija negali jų atlikti efektyvesniu būdu racionaliai naudodama tam skirtas lėšas. Perkančioji organizacija privalo motyvuoti savo sprendimą neatlikti elektroniniame kataloge siūlomų prekių, paslaugų ar darbų pirkimo ir saugoti tai patvirtinantį dokumentą kartu su kitais pirkimo dokumentais Viešųjų pirkimų įstatymo 21 straipsnyje nustatyta tvarka.

**II skyrius**

**PIRKIMUS ATLIEKANTYS ASMENYS**

1. Supaprastintus pirkimus vykdo vadovaujantis Viešųjų pirkimų įstatymo 16 straipsniu Agentūros direktoriaus įsakymu sudaryta Komisija arba Agentūros direktoriaus įsakymu paskirti Pirkimų organizatoriai. Tuo pačiu metu atliekamiems keliems pirkimams gali būti paskirti keli Pirkimų organizatoriai arba sudaromos kelios Komisijos:
   1. supaprastintus pirkimus, taip pat ir mažos vertės pirkimus, vykdo Komisija;
   2. supaprastintus pirkimus, taip pat ir mažos vertės pirkimus, kuomet sudaromos sutarties vertė neviršija 15.000,00 Eur (penkiolika tūkstančių eurų 00 ct), vykdo Pirkimų organizatorius;
   3. supaprastintus prekių, paslaugų ar darbų pirkimus, taip pat ir mažos vertės pirkimus, kai įsigyjama iš centrinės perkančiosios organizacijos arba per ją, vykdo Pirkimų organizatorius.
2. Agentūros direktorius turi teisę priimti sprendimą pavesti pirkimą atlikti Pirkimų organizatoriui arba Komisijai, neatsižvelgdamas į Taisyklių 12 punkte nustatytas aplinkybes. Priimdamas sprendimą, Agentūros direktorius turėtų atsižvelgti į pirkimo sudėtingumą.
3. Pirkimų organizatorius ir Komisijos nariai prieš pradėdami vykdyti viešuosius pirkimus privalo pasirašyti nešališkumo deklaraciją ir konfidencialumo pasižadėjimą.
4. Komisija veikia pagal Agentūros direktoriaus patvirtintą Viešųjų pirkimų komisijos darbo reglamentą.

**III SKYRIUS**

**SUPAPRASTINTŲ pirkimų būdai**

1. Agentūra, atsižvelgdama į ypatumus, numatytus šiose Taisyklėse, gali vykdyti supaprastintus pirkimus visais būdais ir tvarka, numatytais Viešųjų pirkimų įstatymo 42 straipsnyje. Pirkimo dokumentuose bei kitoje dokumentacijoje pirkimo būdas įvardijamas atitinkamai pridedant žodį „supaprastintas“.
2. Tiekėjų apklausos būdu pirkimas gali būti atliekamas šiose Taisyklėse nustatytomis sąlygomis.

**iv SKYRIUS**

**supaprastintų pirkimų paskelbimas**

1. Agentūra Viešųjų pirkimų įstatymo 86 straipsnyje nustatyta tvarka privalo paskelbti apie kiekvieną supaprastintą pirkimą, išskyrus šių Taisyklių V dalyje nustatytus atvejus.
2. Apie mažos vertės pirkimą, kurį Agentūra pagal šias Taisykles numato skelbti viešai, skelbiama Centrinėje viešųjų pirkimų informacinėje sistemoje (toliau – CVP IS).
3. Atlikdama supaprastintą neskelbiamą pirkimą ir priėmusi sprendimą sudaryti sutartį, perkančioji organizacija Viešųjų pirkimų įstatymo 86 straipsnyje nustatyta tvarka gali paskelbti informacinį pranešimą, o kai atliekamas Viešųjų pirkimų įstatymo 2 priedėlio B paslaugų sąraše nurodytų paslaugų pirkimas ir kai pirkimo vertė yra ne mažesnė, negu nustatyta tarptautinio pirkimo vertės riba, – pranešimą dėl savanoriško *ex ante* skaidrumo, kaip numatyta Viešųjų pirkimų įstatymo 22 straipsnyje (tokiu atveju Viešųjų pirkimų įstatymo 92 straipsnio 8 dalyje nurodytas informacinis pranešimas neskelbiamas). Tokiais atvejais, pirkimo sutartis sudaroma ne anksčiau kaip po 10 dienų nuo pranešimo dėl savanoriško *ex ante* skaidrumo paskelbimo dienos arba ne anksčiau kaip po 5 darbo dienų nuo informacinio pranešimo paskelbimo dienos.
4. Perkančioji organizacija, sudariusi pirkimo sutartį ar preliminariąją sutartį dėl Viešųjų pirkimų įstatymo 2 priedėlio B paslaugų sąraše nurodytų paslaugų, kai pirkimo vertė yra ne mažesnė, negu yra nustatyta tarptautinio pirkimo vertės riba, ne vėliau kaip per 48 dienas po pirkimo sutarties ar preliminariosios sutarties sudarymo privalo pateikti skelbimą apie sudarytą pirkimo ar preliminariąją sutartį Viešųjų pirkimų tarnybai jos nustatyta tvarka. Skelbime turi būti nurodyta, ar perkančioji organizacija sutinka, kad šis skelbimas būtų paskelbtas. Teikiant šį skelbimą, vadovaujamasi Viešųjų pirkimų įstatymo 22 straipsnio 6 ir 7 dalyse nustatytais reikalavimais.
5. Perkančioji organizacija apie pradedamą bet kurį pirkimą, taip pat nustatytą laimėtoją ir ketinamą sudaryti bei sudarytą pirkimo sutartį nedelsdama, tačiau ne anksčiau negu skelbimas bus išsiųstas Europos Sąjungos oficialiųjų leidinių biurui ir (ar) paskelbtas CVP IS, informuoja savo interneto svetainėje Viešųjų pirkimų įstatymo 7 straipsnio 3 dalyje nustatyta tvarka.

**V SKYRIUS**

**ATVEJAI, KADA GALI BŪTI NESKELBIAMA APIE PIRKIMĄ**

1. Neskelbiant apie pirkimą perkamos prekės, paslaugos ar darbai, tais atvejais, kurie yra numatyti Viešųjų pirkimų įstatymo 92 straipsnyje.
2. Kai atliekami mažos vertės pirkimai, neskelbiant apie pirkimą gali būti perkama, jei prekių ar paslaugų pirkimo sutarties vertė mažesnė kaip 55.000,00 Eur (penkiasdešimt penki tūkstančiai eurų 00 ct), o darbų - mažesnė kaip 130.000,00 Eur (vienas šimtas trisdešimt tūkstančių eurų 00 ct).

**VI SKYRIUS**

**PIRKIMO DOKUMENTŲ RENGIMAS, TEIKIMAS, PAAIŠKINIMAI**

1. Agentūra, vykdydama supaprastintus pirkimus, pirkimo dokumentuose pateikia visą informaciją apie pirkimo sąlygas ir procedūras, kiek tai būtina konkretaus pirkimo atveju. Agentūra, atlikdama supaprastintus pirkimus, privalo vadovautis Viešųjų pirkimų įstatymo I skyriaus, 24 straipsnio 2 dalies 6, 7, 8, 9, 13, 14, 23 punktų, 3, 5 ir 6 dalių, 27 straipsnio 1 dalies, 28 straipsnio 10 dalies, 40 straipsnio, 41 straipsnio 1 dalies, IV ir V skyrių reikalavimais (atlikdamas mažos vertės pirkimus ir Viešųjų pirkimų įstatymo 85 straipsnio 6 dalyje nurodytus supaprastintus pirkimus, neprivalo vadovautis Viešųjų pirkimų įstatymo 7 straipsnio 1 dalies, 17 straipsnio 1, 2, 5, 7, 8 dalių, 18 straipsnio 1, 2, 3, 6 dalių, 24 straipsnio 2 dalies 6, 7, 8, 9, 13, 14, 23 punktų, 3 ir 6 dalių, 27 straipsnio 1 dalies, 28 straipsnio 10 dalies, 40 straipsnio reikalavimais, taip pat, atlikdama Viešųjų pirkimų įstatymo 85 straipsnio 6 dalyje nurodytus supaprastintus pirkimus, – ir Viešųjų pirkimų įstatymo 7 straipsnio 3 dalies reikalavimais). Agentūra, atlikdama neskelbiamą pirkimą, kai pateikti pasiūlymą kviečiamas tik vienas tiekėjas, neprivalo vadovautis Viešųjų pirkimų įstatymo 24 straipsnio 2 dalies 5, 6, 7, 8, 9, 13, 14, 23 punktų, 3, 5 ir 6 dalių reikalavimais, jeigu mano, kad tokia informacija yra nereikalinga.
2. Jei vykdoma kvalifikacinė atranka, pirkimo dokumentuose nurodoma, kiek mažiausiai ir, jei reikia, kiek daugiausia kandidatų bus pakviesta pateikti pasiūlymus. Kviečiamų kandidatų skaičius turi būti ne mažesnis nei 3, jeigu minimalius kvalifikacijos reikalavimus atitinka mažiau kandidatų, negu nustatytas mažiausias kviečiamų kandidatų skaičius, Agentūra kvalifikacinės atrankos neatlieka ir pateikti pasiūlymus kviečia visus kandidatus, kurie atitinka keliamus minimalius kvalifikacijos reikalavimus.
3. Supaprastintų skelbiamų derybų būdu pirkimas gali būti atliktas visais atvejais, tinkamai apie jį paskelbus. Supaprastintų neskelbiamų derybų būdu pirkimas gali būti atliktas atvejais, kurie yra numatyti Viešųjų pirkimų įstatymo 92 straipsnyje. Derybos vykdomos pirkimo dokumentuose nustatyta tvarka, atsižvelgiant į pirkimo objekto ypatumus. Vykdant supaprastintas skelbiamas arba neskelbiamas derybas, galima numatyti, kad pirminiai pasiūlymai būtų pateikiami kartu su paraiškomis.
4. Pirkimo dokumentai gali būti nerengiami, kai apklausa vykdoma žodžiu.
5. Pirkimo dokumentai rengiami lietuvių kalba. Papildomai pirkimo dokumentai gali būti rengiami ir kitomis kalbomis.
6. Vykdant skelbiamą pirkimą, pirkimo dokumentai, kuriuos įmanoma pateikti elektroninėmis priemonėmis, įskaitant technines specifikacijas, dokumentų paaiškinimus (patikslinimus), taip pat atsakymus į tiekėjų klausimus, skelbiami CVP IS. Jeigu pirkimo dokumentų neįmanoma paskelbti CVP IS, tiekėjui jie pateikiami kitomis priemonėmis – asmeniškai, elektroniniu paštu, registruotu laišku, faksu ar kt.
7. Jei apie supaprastintą pirkimą nėra skelbiama, Agentūra pirkimo dokumentus, tarp jų ir kvietimus, pranešimus, paaiškinimus, papildymus, tiekėjams pateikia asmeniškai, siunčia registruotu laišku, faksu, elektroniniu paštu arba CVP IS priemonėmis (dokumentų pateikimo būdą pasirenka Agentūra).
8. Tiekėjas gali paprašyti, kad Agentūra paaiškintų pirkimo dokumentus. Agentūra atsako į kiekvieną tiekėjo rašytinį prašymą paaiškinti pirkimo dokumentus, jeigu prašymas gautas ne vėliau kaip prieš 4 darbo dienas iki pirkimo pasiūlymų pateikimo termino pabaigos. Agentūra, atsakydama tiekėjui, kartu siunčia paaiškinimus ir visiems kitiems tiekėjams, kuriems ji pateikė pirkimo dokumentus, bet nenurodo, iš ko gavo prašymą duoti paaiškinimą. Atsakymas turi būti siunčiamas taip, kad tiekėjas jį gautų ne vėliau kaip likus 1 darbo dienai iki pasiūlymų pateikimo termino pabaigos. Vykdydama mažos vertės pirkimus perkančioji organizacija gali nesivadovauti minėtais terminais, jeigu nebus pažeisti viešųjų pirkimų principai.
9. Nesibaigus pasiūlymų pateikimo terminui, perkančioji organizacija savo iniciatyva gali paaiškinti (patikslinti) pirkimo dokumentus.
10. Jeigu Agentūra rengia susitikimus su tiekėjais, tai susitikimai su kiekvienu tiekėju rengiami atskirai. Komisija arba Pirkimų organizatorius surašo šio susitikimo protokolą. Protokole fiksuojami visi šio susitikimo metu pateikti klausimai dėl pirkimo dokumentų ir atsakymai į juos. Protokolo išrašas yra pirkimo dokumentų dalis ir teikiami bendra tvarka.
11. Jeigu Agentūranegali pirkimo dokumentų paaiškinimų (patikslinimų) pateikti taip, kad visi tiekėjai juos gautų ne vėliau kaip likus 1 darbo dienai iki pasiūlymų pateikimo termino pabaigos, ji privalo perkelti pasiūlymų pateikimo terminą protingumo kriterijų atitinkančiam laikui, per kurį tiekėjai, rengdami pirkimo pasiūlymus, galėtų atsižvelgti į šiuos paaiškinimus (patikslinimus).

**VII SKYRIUS**

**SUPAPRASTINTŲ PIRKIMŲ PASIŪLYMŲ PATEIKIMO TERMINAI**

1. Agentūra*,* skelbdama apie supaprastintą pirkimą, kiekvienu konkrečiu atveju, atsižvelgdama į perkamo objekto sudėtingumą, nustato pakankamą paraiškų ar pasiūlymų pateikimo terminą, kuris negali būti trumpesnis kaip 7 darbo dienos nuo skelbimo apie pirkimą paskelbimo CVP IS dienos.

**VIII SKYRIUS**

**SUPAPRASTINTŲ PIRKIMŲ TIEKĖJŲ KVALIFIKACIJA**

1. Parinkdama tiekėją, Agentūra vadovaujasi Viešųjų pirkimų įstatymo 32–38 straipsniais ir įsitikina, ar tiekėjas bus pajėgus įvykdyti pirkimo sutartį (Viešųjų pirkimų įstatymo 33 straipsnio 1 dalyje nustatytų reikalavimų neprivaloma taikyti mažos vertės pirkimų atveju). Pirkimo dokumentuose nustatyti reikalavimai negali dirbtinai riboti tiekėjų galimybių dalyvauti supaprastintame pirkime ar sudaryti sąlygas dalyvauti tik konkretiems tiekėjams.
2. Tiekėjų kvalifikacijos neprivaloma tikrinti:
   1. kai vykdomi mažos vertės pirkimai;
   2. kitais atvejais, kuomet vadovaujantis Viešųjų pirkimų įstatymu neprivalu skelbti apie pirkimą.
3. Agentūra vietoj kvalifikaciją patvirtinančių dokumentų tiekėjų gali prašyti pateikti jos nustatytos formos pirkimo dokumentuose nurodytų minimalių kvalifikacinių reikalavimų atitikties deklaraciją, kai tiekėjų kvalifikacijos patikrinimas nėra būtinas prieš tiekėjų pateiktų pasiūlymų vertinimo ir palyginimo procedūrą (nėra atliekama kvalifikacinė atranka), o pasirinktas pasiūlymų vertinimo kriterijus yra mažiausia kaina. Tokiais atvejais pirkimo dokumentuose nurodoma, kad atitiktį minimaliems kvalifikaciniams reikalavimams patvirtinančių dokumentų reikalaujama tik iš to tiekėjo, kurio pasiūlymas pagal vertinimo rezultatus gali būti pripažintas laimėjusiu (iki pasiūlymų eilės nustatymo).
4. Kandidatas ar dalyvis savo paraiškoje ar pasiūlyme privalo nurodyti, kokius subrangovus, subtiekėjus ar subteikėjus jis ketina pasitelkti. Tikslindamas kvalifikacijos duomenis tiekėjas negali nurodyti kitų subtiekėjų, subteikėjų ar subrangovų negu buvo nurodyti jo pasiūlyme, arba, jei pasiūlyme nebuvo nurodyta, kad sutarties vykdymui bus pasitelkiami subtiekėjai, subteikėjai ar subrangovai, juos nurodyti.
5. Jei tiekėjas pasiūlyme nenurodo, jog vykdant sutartį pasitelks subtiekėjus, subteikėjus ar subrangovus, tačiau iš pasiūlymo turinio yra akivaizdu, jog tiekėjo pasiūlyme nurodyti asmenys priskirtini subtiekėjų, subteikėjų ar subrangovų kategorijai, Agentūra, paprašiusi tiekėjo paaiškinimo dėl nurodytų pasitelkiamų asmenų santykių su tiekėju ir gavusi tiekėjo paaiškinimą, gali priimti sprendimą dėl tokių asmenų priskyrimo subtiekėjams, subteikėjams ar subrangovams. Toks sprendimas nėra laikomas tiekėjo pasiūlymo pakeitimu.

**IX SKYRIUS**

**IX. SUPAPRASTINTŲ PIRKIMŲ TECHNINĖ SPECIFIKACIJA**

1. Agentūra, atlikdama supaprastintus pirkimus (išskyrus mažos vertės pirkimus), techninę specifikaciją rengia vadovaudamasi Viešųjų pirkimų įstatymo 25 straipsnyje nustatytais reikalavimais. Atlikdama mažos vertės pirkimus, gali nesivadovauti Viešųjų pirkimų įstatymo 25 straipsnyje nustatytais reikalavimais, tačiau bet kuriuo atveju turi užtikrinti Viešųjų pirkimų įstatymo 3 straipsnyje nurodytų principų laikymąsi. Techninės specifikacijos projektas paskelbiamas Viešųjų pirkimų įstatyme nustatyta tvarka.

**X SKYRIUS**

**X. Supaprastintų pirkimų TIEKĖJŲ pasiūlymų vertinimas**

1. Pasiūlymai turi būti priimami bei vertinami laikantis pirkimo dokumentuose nurodytos tvarkos.
2. Vokus su pasiūlymais atplėšia, pasiūlymus nagrinėja ir vertina supaprastintą pirkimą atliekanti Komisija arba Pirkimų organizatorius. Pavėluotai gauti vokai su pasiūlymais neatplėšiami ir grąžinami juos pateikusiems tiekėjams.
3. Perkant prekes, paslaugas ar darbus, pateikti pasiūlymai gali būti vertinami vadovaujantis ekonomiškai naudingiausio pasiūlymo arba mažiausios kainos kriterijumi. Ekonomiškai naudingiausias pasiūlymas išrenkamas pagal perkančiosios organizacijos nustatytus, su pirkimo objektu susijusius kriterijus. Tokie kriterijai, be kainos, paprastai yrakokybės, techninių privalumų, estetinių ir funkcinių charakteristikų, aplinkosaugos charakteristikų, eksploatavimo išlaidų, veiksmingumo, garantinio aptarnavimo ir techninės pagalbos, pristatymo datos, pristatymo laiko arba užbaigimo laiko kriterijai. Tais atvejais, kai pirkimo sutarties įvykdymo kokybė priklauso nuo už pirkimo sutarties įvykdymą atsakingų darbuotojų kompetencijos, išrenkant ekonomiškai naudingiausią pasiūlymą taip pat gali būti vertinama darbuotojų kvalifikacija ir patirtis. Pasiūlymo vertinimo kriterijai negali nepagrįstai ir neobjektyviai riboti tiekėjų galimybių dalyvauti pirkime ar sudaryti išskirtinių sąlygų konkretiems tiekėjams, pažeidžiant Viešųjų pirkimų įstatymo 3 straipsnio 1 dalyje nustatytus reikalavimus.
4. Pasiūlymai nagrinėjami ir vertinami konfidencialiai, nedalyvaujant pasiūlymus pateikusių tiekėjų atstovams. Tiekėjų pasiūlymus vertina Pirkimų organizatorius arba Komisija. Agentūra turi teisę kviestis ekspertus – dalyko žinovus konsultuoti klausimu, kuriam reikia specialių žinių, ar jį įvertinti.
5. Perkančioji organizacija pasiūlymą turi atmesti, jeigu:
   1. paraišką arba pasiūlymą pateikęs tiekėjas neatitinka pirkimo dokumentuose nustatytų minimalių kvalifikacijos reikalavimų arba perkančiosios organizacijos prašymu nepatikslino pateiktų netikslių ar neišsamių duomenų apie savo kvalifikaciją;
   2. pasiūlymas neatitinka pirkimo dokumentuose nustatytų reikalavimų. Jeigu pasiūlymai vertinami pagal ekonomiškai naudingiausio pasiūlymo kriterijų ir pasiūlymas nesurenka 50 proc. techniniams duomenims skirtų balų, laikoma, kad pasiūlymas neatitinka pirkimo dokumentų reikalavimų;
   3. visų dalyvių, kurių pasiūlymai neatmesti dėl kitų priežasčių, buvo pasiūlytos per didelės, perkančiajai organizacijai nepriimtinos kainos (derybų atveju - galutinė kaina);
   4. tiekėjas per perkančiosios organizacijos nurodytą terminą neištaisė pasiūlyme (derybų atveju - galutiniame pasiūlyme) nurodytų aritmetinių klaidų ir (ar) nepaaiškino pasiūlymo;
   5. tiekėjo pateiktame pasiūlyme nurodyta kaina (derybų atveju - galutinė kaina) yra neįprastai maža, o perkančiajai organizacijai paprašius tiekėjo pagrįsti siūlomą kainą (derybų atveju - galutinę kainą), jis nepateikia tinkamų kainos pagrįstumo įrodymų (gali būti netaikoma mažos vertės pirkimų atveju);
   6. tiekėjas per perkančiosios organizacijos nustatytą terminą (kuris negali būti trumpesnis nei 3 darbo dienos nuo prašymo išsiuntimo dienos), nepatikslino, nepapildė ar nepateikė pirkimo dokumentuose nurodytų kartu su pasiūlymu teikiamų dokumentų: tiekėjo įgaliojimo asmeniui pasirašyti paraišką ar pasiūlymą, jungtinės veiklos sutarties, pasiūlymo galiojimo užtikrinimą patvirtinančio dokumento (gali būti netaikoma mažos vertės pirkimų atveju);
   7. tiekėjas pasiūlyme pateikė melagingą informaciją.
6. Perkančioji organizacija, norėdama priimti sprendimą sudaryti pirkimo sutartį, turi pagal pirkimo dokumentuose nustatytus vertinimo kriterijus ir tvarką nedelsdama įvertinti pateiktus dalyvių pasiūlymus, Taisyklių 39 punkte nustatytu atveju patikrinti tiekėjo, kurio pasiūlymas pagal vertinimo rezultatus gali būti pripažintas laimėjusiu, atitiktį minimaliems kvalifikaciniams reikalavimams, nustatyti pasiūlymų eilę (išskyrus atvejus, kai pasiūlymą pateikti kviečiamas tik vienas tiekėjas arba pasiūlymą pateikia tik vienas tiekėjas) ir laimėjusį pasiūlymą. Pasiūlymų eilė nustatoma ekonominio naudingumo mažėjimo arba kainų didėjimo tvarka. Tais atvejais, kai taikomas ekonomiškai naudingiausio pasiūlymo vertinimo kriterijus ir kelių tiekėjų pasiūlymų ekonominis naudingumas yra vienodas arba kai pasiūlymų vertinimo kriterijus yra pasiūlyta mažiausia kaina ir keli pasiūlymai pateikiami vienodomis kainomis, sudarant pasiūlymų eilę pirmesnis į šią eilę įrašomas tiekėjas, kurio vokas su pasiūlymais įregistruotas ar pasiūlymas elektroninėmis priemonėmis pateiktas anksčiausiai.
7. Perkančioji organizacija laimėjusiu pripažįsta pasiūlymą iš tų pasiūlymų, kurie nebuvo atmesti dėl pirkimo dokumentuose nurodytų priežasčių. Tuo atveju, kai pirkime dalyvauja tik vienas tiekėjas, jo pasiūlymas laikomas laimėjusiu, jeigu tiekėjas atitinka perkančiosios organizacijos keliamus kvalifikacijos reikalavimus, o jo pasiūlymas atitinka perkančiosios organizacijos nustatytus reikalavimus.
8. Perkančioji organizacija suinteresuotiems kandidatams ir suinteresuotiems dalyviams, išskyrus atvejus, kai supaprastinto pirkimo sutarties vertė mažesnė kaip 3.000,00 Eur (trys tūkstančiai eurų 00 ct), nedelsdama (ne vėliau kaip per 5 darbo dienas) raštu praneša apie priimtą sprendimą sudaryti pirkimo sutartį ar preliminariąją sutartį, pateikia Viešųjų pirkimų įstatymo 41 straipsnio 2 dalyje nurodytos atitinkamos informacijos, kuri dar nebuvo pateikta pirkimo procedūros metu, santrauką ir nurodo nustatytą pasiūlymų eilę, laimėjusį pasiūlymą, tikslų atidėjimo terminą. Perkančioji organizacija taip pat turi nurodyti priežastis, dėl kurių buvo priimtas sprendimas nesudaryti pirkimo sutarties ar preliminariosios sutarties, pradėti pirkimą iš naujo.

**XI SKYRIUS**

**TIEKĖJŲ APKLAUSA**

1. Mažos vertės pirkimai atliekami tiekėjų apklausos būdu. Apklausa gali būti vykdoma raštu (skelbiama CVP IS priemonėmis arba neskelbiama) arba žodžiu.
2. Kai tiekėjų apklausą vykdo Komisija, apklausos vykdymas įforminamas protokolu. Kai tiekėjų apklausą vykdo Pirkimų organizatorius, tiekėjų pateikti atsakymai ir (ar) informacija fiksuojama Mažos vertės pirkimų apklausos pažymoje (Taisyklių 2 priedas).
3. Paskelbus apie apklausą CVP IS priemonėmis, Agentūra vertina gautus tiekėjų pasiūlymus. Taisyklėse numatytais atvejais, kai nėra skelbiama apie mažos vertės pirkimus, siekiant nustatyti tiekėją, su kuriuo bus sudaroma pirkimo sutartis, apklausiami potencialūs tiekėjai.
4. Žodžiu apklausa gali būti vykdoma, kuomet:
   1. numatoma sudaryti prekių, paslaugų ar darbų pirkimo sutartį, kurios vertė neviršija 3.000,00 Eur (trijų tūkstančių eurų 00 ct);
   2. dėl įvykių, kurių perkančioji organizacija negalėjo iš anksto numatyti, būtina kuo skubiai įsigyti reikalingų prekių, paslaugų ar darbų.
5. Žodžiu pirkimas vykdomas:
   1. telefonu;
   2. tiesiogiai bendraujant su potencialiu tiekėju, t. y. vykstant į potencialaus tiekėjo buveinę – parduotuvę ar kt.;
   3. pasinaudojant viešai tiekėjų pateikta informacija apie siūlomas prekes, paslaugas (pvz., reklama internete, skrajutės, kainos skelbiamos tiekėjo elektroninėje parduotuvėje ir kt.).
6. Raštu apklausa gali būti vykdoma visais mažos vertės pirkimo atvejais.
7. Skelbiant apie mažos vertės pirkimą, pasiūlymų pateikimo terminas negali būti trumpesnis kaip 7 darbo dienos nuo skelbimo apie pirkimą paskelbimo CVP IS dienos.
8. Apklausiant tiekėjus, jeigu tai nesukelia pernelyg didelių organizacinių sunkumų, galima derėtis dėl palankesnių tiekėjo siūlomų sąlygų. Perkančioji organizacija pirkimo dokumentuose (jei jie rengiami) nurodo, ar bus deramasi ir derėjimosi tvarką. Perkančioji organizacija gali derėtis su visais pirkimo dalyviais arba tik su geriausią pasiūlymą pateikusiu dalyviu. Jei pirkimą atlieka Komisija ir yra deramasi, turi būti surašomas derybų protokolas, kurį pasirašo Komisijos pirmininkas, kiti posėdyje dalyvavę Komisijos nariai ir tiekėjo atstovas. Prekės, paslaugos ar darbai perkami iš to tiekėjo, kuris pirkimo dokumentuose nustatyta tvarka pripažįstamas laimėjusiu.
9. Viešai skelbiant apie mažos vertės pirkimą arba raštu kreipiantis į tiekėjus yra parengiami pirkimo dokumentai. Šie pirkimo dokumentai paskelbiami kartu su skelbimu arba potencialiems tiekėjams pateikiami CVP IS priemonėmis, paštu, faksu, elektroniniu paštu arba asmeniškai.
10. Pirkimo dokumentuose, atsižvelgiant į Taisyklių 25 punkto nuostatas, tiekėjams turėtų būti pateikta ši informacija:
    1. pageidaujamos pirkimo objekto savybės;
    2. svarbiausios pirkimo sutarties sąlygos;
    3. kokiais kriterijais vadovaujantis bus pasirenkamas tiekėjas, su kuriuo bus sudaroma pirkimo sutartis;
    4. ar bus deramasi dėl palankesnių tiekėjo siūlomų sąlygų;
    5. kokią informaciją turi nurodyti siūlantis savo prekes, paslaugas ar darbus tiekėjas, kokia forma ir iki kada jis tai turi padaryti;
    6. turi būti reikalaujama, kad kandidatas ar dalyvis savo pasiūlyme nurodytų, kokius subrangovus, subtiekėjus ar subteikėjus jis ketina pasitelkti, ir gali būti reikalaujama, kad kandidatas ar dalyvis savo pasiūlyme nurodytų, kokiai pirkimo daliai jis ketina pasitelkti subrangovus, subtiekėjus ar subteikėjus. Jeigu darbų pirkimo sutarčiai vykdyti pasitelkiami subrangovai, pagrindinius darbus, kuriuos nustato perkančioji organizacija, privalo atlikti tiekėjas. Toks nurodymas nekeičia pagrindinio tiekėjo atsakomybės dėl numatomos sudaryti pirkimo sutarties įvykdymo.
11. Taisyklių 60 punkte nustatyta informacija, atliekant apklausą raštu, tiekėjams gali būti neteikiama tik tuo atveju, jeigu dėl Taisyklėse nurodytais atvejais apklausiamas tik vienas tiekėjas.
12. Agentūra gali kelti reikalavimus tiekėjų kvalifikacijai ir prašyti informacijos apie jų kvalifikaciją. Visiems tiekėjams turi būti keliami vienodi reikalavimai ir prašoma pateikti to paties pobūdžio informaciją. Nei keliami reikalavimai, nei prašoma informacija negali diskriminuoti tiekėjų. Kvalifikacija vertinama Taisyklių VIII skyriuje nustatyta tvarka.
13. Tame pačiame pirkime apklausiamiems tiekėjams turi būti pateikta tokia pati informacija.
14. Jeigu apklausiant tiekėjus paaiškėja, kad reikia pakeisti Agentūros pageidaujamas pirkimo objekto savybes arba kitas pirkimo sąlygas, Pirkimų organizatorius arba Komisija turi tai padaryti, esant reikalui derindami su Agentūros direktoriumi ir iš naujo apklausti tiekėjus.
15. Siekiant nustatyti tiekėją, su kuriuo bus sudaroma pirkimo sutartis, apklausiami 3 potencialūs tiekėjai, išskyrus Taisyklių 66-67 punktuose nurodytus atvejus.
16. Mažiau tiekėjų, nei nurodyta 65 punkte, gali būti apklausiama šiais atvejais:
    1. Pirkimų organizatorius arba Komisija sužino, kad yra mažiau tiekėjų, kurie gali patiekti reikalingas prekes, suteikti paslaugas ar atlikti darbus;
    2. perkama vadovaujantis Taisyklių 67 punkto reikalavimais;
    3. didesnio tiekėjų skaičiaus apklausa reikalautų neproporcingai didelių Pirkimų organizatoriaus arba Komisijos pastangų, laiko ir / arba lėšų sąnaudų;
    4. esant kitoms objektyviai pateisinamoms aplinkybėms, dėl kurių neįmanoma apklausti daugiau tiekėjų. Šios aplinkybės negali priklausyti nuo Agentūros delsimo arba neveiklumo.
17. Vienas tiekėjas, tiesiogiai kreipiantis į jį pateikti pasiūlymą ar sudaryti pirkimo sutartį, gali būti apklausiamas kai:
    1. dėl techninių priežasčių, meninio kūrinio sukūrimo arba įsigijimo ar dėl objektyvių aplinkybių, patentų, kitų intelektinės nuosavybės teisių ar kitų išimtinių teisių apsaugos tik konkretus tiekėjas gali patiekti reikalingas prekes, pateikti paslaugas ar atlikti darbus ir kai nėra jokios kitos priimtinos alternatyvos (pvz., perkamos meninio pobūdžio paslaugos, dalyvavimas seminaruose, konferencijose, dalyvio mokestis parodose, automobilio parkavimo paslaugos pagal patvirtintus įkainius ir pan.);
    2. įkainiai yra patvirtinti Lietuvos Respublikos įstatymais ar kitais teisės aktais, o tiekėjas nėra perkančioji organizacija (apmokėjimai už automobilių tech. apžiūrą, vandens tiekimą, gamtines dujas ir pan.);
    3. perkamos reprezentacijai skirtos prekės ar paslaugos;
    4. pirkimą būtina atlikti labai greitai. Šios aplinkybės negali priklausyti nuo Agentūros delsimo arba neveiklumo;
    5. pirkimo sutarties vertė perkant prekes, paslaugas neviršija 2.000,00 Eur (dviejų tūkstančių eurų 00 ct), o perkant darbus sutarties vertė neviršija 4.000,00 Eur (keturių tūkstančių eurų 00 ct);
    6. perkant perkančiosios organizacijos darbuotojų mokymo paslaugas Lietuvoje ar užsienyje, kai mokymai vyksta mokymus organizuojančių institucijų nustatytais terminais ir tvarka arba kai gaunamas tiekėjo kvietimas dalyvauti seminare, mokymuose ar pan.;
    7. perkami meno kūriniai, suvenyrai, gėlės, vainikai, puokštės, sveikinimų juostos ir pan.;
    8. perkama periodinių leidinių prenumerata, knygos, pašto ženklai;
    9. kai egzistuoja trumpalaikės aplinkybės, suteikiančios galimybę reikalingas prekes ar paslaugas įsigyti už mažesnę nei rinkos kainą (šventinės nuolaidos, išpardavimai, specialūs pasiūlymai ir kt.);
    10. kai perkančioji organizacija pagal ankstesnę sutartį iš tam tikro tiekėjo pirko prekių arba paslaugų ir nustatė, kad iš jo tikslinga pirkti papildomai, techniniu požiūriu derinant su jau turimomis prekėmis ir suteiktomis paslaugomis, ir jeigu ankstesnieji pirkimai buvo efektyvūs, iš esmės nesikeičia prekių ar paslaugų kainos ir kitos sąlygos, o alternatyvūs pirkimai dėl techninio nesuderinamumo su ankstesniaisiais būtų nepriimtini, nes perkančiajai organizacijai įsigijus skirtingų techninių charakteristikų prekių ar paslaugų, ji negalėtų naudotis anksčiau pirktomis prekėmis ar paslaugomis ar patirtų didelių nuostolių. Jeigu papildomai perkamų prekių ar paslaugų kaina viršija 30 procentų ankstesnės pirkimų kainos, turi būti atliekama ekspertizė dėl papildomai perkamų prekių ar paslaugų techninių charakteristikų suderinamumo. Bendra tokių sutarčių vertė negali viršyti mažos vertės pirkimo apibrėžime nustatytų ribų;
    11. perkamos prekės gaminamos tik mokslo, eksperimentavimo, studijų ar techninio tobulinimo tikslais, nesiekiant gauti pelno arba padengti mokslo ar tobulinimo išlaidų;
    12. prekių biržoje perkamos kotiruojamos prekės;
    13. perkami muziejų eksponatai, archyvų ir bibliotekų dokumentai;
    14. ypač palankiomis sąlygomis perkama iš bankrutuojančių, likviduojamų ar restruktūrizuojamų ūkio subjektų;
    15. prekės perkamos iš valstybės rezervo;
    16. perkamos licencijos naudotis bibliotekiniais dokumentais ar duomenų (informacinėmis) bazėmis;
    17. perkamos ekspertų komisijų, komitetų, tarybų, kurių sudarymo tvarką nustato Lietuvos Respublikos įstatymai, narių teikiamos nematerialaus pobūdžio (intelektinės) paslaugos;
    18. perkamos mokslo ir studijų institucijų veiklos išorinio vertinimo, mokslo, studijų programų, meninės veiklos, taip pat šių institucijų paraiškų, dokumentų, reikalingų leidimui vykdyti studijas ir su studijomis susijusią veiklą gauti, ekspertinio vertinimo paslaugos;
    19. dėl aplinkybių, kurių nebuvo galima numatyti, paaiškėja, kad reikia papildomų darbų arba paslaugų, neįrašytų į sudarytą pirkimo sutartį, tačiau be kurių negalima užbaigti sutarties vykdymo. Tokia pirkimo sutartis gali būti sudaroma tik su tuo tiekėju, su kuriuo buvo sudaryta pradinė pirkimo sutartis, o jos ir visų kitų papildomai sudarytų pirkimo sutarčių kaina neturi viršyti 30 procentų pradinės pirkimo sutarties kainos. Bendra tokių sutarčių vertė negali viršyti mažos vertės pirkimo apibrėžime nustatytų ribų;
    20. yra kitų, objektyviai pateisinančių aplinkybių, dėl kurių neįmanoma apklausti daugiau nei vieną tiekėją.
18. Perkančioji organizacija, atlikdama mažos vertės pirkimus, privalo vadovautis Viešųjų pirkimų įstatymo I skyriaus (išskyrus 7 straipsnio 1 dalies, 17 straipsnio 1, 2, 5, 7, 8 dalių, 18 straipsnio 1, 2, 3, 6 dalių), 24 straipsnio 5 dalies, 41 straipsnio 1 dalies, IV ir V skyrių reikalavimais.

**xii SKYRIUS**

**PIRKIMO SUTARTIS**

1. Pirkimo sutartis sudaroma su tiekėju, kuris šiose Taisyklėse nustatyta tvarka pripažintas laimėtoju.
2. Pirkimo sutartis gali būti sudaroma žodžiu, kai atliekami supaprastinti pirkimai, kurių sutarties vertė yra mažesnė kaip 3.000,00 Eur (trys tūkstančiai eurų 00 ct).
3. Pirkimo sutartis turi būti sudaroma nedelsiant, bet ne anksčiau negu pasibaigė atidėjimo terminas – 15 kalendorinių dienų laikotarpis, kuris prasideda nuo pranešimo apie sprendimą sudaryti pirkimo sutartį išsiuntimo iš perkančiosios organizacijos suinteresuotiems kandidatams ir suinteresuotiems dalyviams dienos. Atidėjimo terminas gali būti netaikomas, kai:
   1. vienintelis suinteresuotas dalyvis yra tas, su kuriuo sudaroma pirkimo sutartis, ir nėra suinteresuotų kandidatų;
   2. pirkimo sutartis sudaroma dinaminės pirkimo sistemos pagrindu arba Agentūra pirkimo sutartį sudaro preliminariosios sutarties pagrindu;
   3. supaprastintų pirkimų atveju pirkimo sutarties vertė mažesnė kaip 3.000,00 Eur (trys tūkstančiai eurų 00 ct) arba kai pirkimo sutartis sudaroma atliekant mažos vertės pirkimą.
4. Pirkimo sutarties sąlygos sutarties galiojimo laikotarpiu negali būti keičiamos, išskyrus tokias pirkimo sutarties sąlygas, kurias pakeitus nebūtų pažeisti Viešųjų pirkimo įstatymo 3 straipsnyje nustatyti principai, tikslai ir tokiems pirkimo sutarties sąlygų pakeitimams yra gautas Viešųjų pirkimų tarnybos sutikimas. Viešųjų pirkimų tarnybos sutikimo nereikalaujama, kai atlikus supaprastintą pirkimą sudarytos sutarties vertė yra mažesnė kaip 3.000,00 Eur (trys tūkstančiai eurų 00 ct) arba kai pirkimo sutartis sudaryta atlikus mažos vertės pirkimą. Pakeitimai, kurie numatyti sudarytoje sutartyje, nelaikomi sutarties sąlygų keitimu.
5. Perkančioji organizacija laimėjusio dalyvio pasiūlymą, sudarytą pirkimo sutartį ir pirkimo sutarties sąlygų pakeitimus, išskyrus informaciją, kurios atskleidimas prieštarautų teisės aktams arba teisėtiems tiekėjų komerciniams interesams arba trukdytų laisvai konkuruoti tarpusavyje, ne vėliau kaip per 10 dienų nuo pirkimo sutarties sudarymo ar jos sąlygų pakeitimo paskelbia CVP IS. Šis reikalavimas netaikomas pirkimams, kai pirkimo sutartis sudaroma žodžiu, taip pat laimėjusio dalyvio pasiūlymo ar pirkimo sutarties dalims, kai nėra techninių galimybių tokiu būdu paskelbtos informacijos atgaminti ar perskaityti. Tokiu atveju perkančioji organizacija turi sudaryti galimybę susipažinti su nepaskelbtomis laimėjusio dalyvio pasiūlymo ar pirkimo sutarties dalimis.
6. Perkančioji organizacija ne vėliau kaip per 10 dienų Centrinėje viešųjų pirkimų informacinėje sistemoje skelbia informaciją apie pirkimo sutarties neįvykdžiusius ar netinkamai ją įvykdžiusius tiekėjus Viešųjų pirkimų įstatyme nustatyta tvarka.

**XIII SKYRIUS**

**PRELIMINARIOJI SUTARTIS**

1. Perkančioji organizacija, atlikusi supaprastintą pirkimą, gali sudaryti preliminariąją sutartį. Preliminariosios sutarties pagrindu ji gali sudaryti vieną ar kelias pirkimo sutartis (toliau šiame skyriuje – pagrindinė sutartis). Tiek sudarydama preliminariąją sutartį, tiek jos pagrindu pagrindinę sutartį, perkančioji organizacija vadovaujasi Viešųjų pirkimų įstatymu ir šiomis Taisyklėmis.
2. Preliminarioji sutartis gali būti sudaroma tik raštu, ne ilgesniam kaip 4 metų laikotarpiui, išskyrus pagrįstus atvejus*,* kurie nurodomi skelbime apie pirkimą.
3. Preliminariąja sutartimi šalys susitaria nustatyti sąlygas, taikomas preliminariosios sutarties pagrindu sudaromai pagrindinei pirkimo sutarčiai. Preliminariojoje sutartyje turi būti nustatytos esminės pagrindinės sutarties sąlygos: pirkimo sutarties dalykas, kaina ir kiekiai ar apimtys, ar kainos, kiekių ar apimčių nustatymo sąlygos, kitos sąlygos. Sudarant pagrindinę sutartį šalys negali keisti esminių preliminariosios sutarties sąlygų. Perkančioji organizacija gali priimti sprendimą preliminariojoje sutartyje nustatyti ne tik esmines, bet ir visas jos pagrindu sudaromos pagrindinės pirkimo sutarties sąlygas.
4. Perkančioji organizacija gali sudaryti preliminariąją sutartį su vienu arba su keliais tiekėjais. Pagrindinė sutartis sudaroma tik su tais tiekėjais, su kuriais buvo sudaryta preliminarioji sutartis.
5. Tais atvejais, kai preliminarioji sutartis sudaryta su keliais tiekėjais, pagrindinė sutartis gali būti sudaroma:
   1. remiantis preliminariojoje sutartyje nustatytomis sąlygomis, neatnaujinant tiekėjų varžymosi;
   2. atnaujinant tiekėjų varžymąsi tokiomis pačiomis, kokios nustatytos preliminariojoje sutartyje, arba patikslintomis, o jeigu būtina, kitomis nei preliminariojoje sutartyje nustatytomis sąlygomis 80 punkte nustatyta tvarka, jeigu preliminariojoje sutartyje nebuvo nustatytos visos pirkimo sąlygos.
6. Atnaujindama tiekėjų varžymąsi, perkančioji organizacija:
   1. raštu kreipiasi į visus tiekėjus, su kuriais sudaryta preliminarioji sutartis, ir prašo iki nustatyto termino raštu pateikti pasiūlymus. Kiekvieno pirkimo atveju, atsižvelgiant į pirkimo objekto sudėtingumą ir kitas svarbias aplinkybes, nustato pakankamą terminą pasiūlymams pateikti;
   2. užtikrina, kad pasiūlymai išliktų konfidencialūs iki jų pateikimo termino pabaigos;
   3. išrenka geriausią pasiūlymą pateikusį tiekėją, vadovaudamasi preliminariojoje sutartyje nustatytais pasiūlymų vertinimo kriterijais, ir su šį pasiūlymą pateikusiu tiekėju sudaro pagrindinę sutartį.
7. Pagrindinė sutartis preliminariosios sutarties pagrindu gali būti sudaroma iš karto, kai tiekėjas yra raštu (išskyrus pagrindinę sutartį, sudaromą žodžiu) informuojamas, kad jo pasiūlymas pripažintas laimėjusiu ir jis atrinktas sudaryti pagrindinę sutartį. Pagrindinė sutartis gali būti sudaroma žodžiu, jeigu jos vertė yra mažesnė kaip 3.000,00 Eur (trys tūkstančiai eurų 00 ct) ir preliminariojoje sutartyje nustatytos visos jos pagrindu sudaromos pagrindinės pirkimo sutarties sąlygos.
8. Tuo atveju, kai pagrindinė sutartis sudaroma žodžiu, Taisyklių 80 punkte nustatytas bendravimas su tiekėjais gali būti vykdomas žodžiu. Jeigu bendravimas vykdomas žodžiu, jo rezultatai įforminami Atnaujinto varžymosi pažyma (Taisyklių 3 priedas).

**XIV SKYRIUS**

**DOKUMENTų SAUGOJIMAS**

1. Įvykdytos pirkimo sutartys, paraiškos, pasiūlymai, pirkimo dokumentai, paraiškų ir pasiūlymų nagrinėjimo bei vertinimo dokumentai, kiti su pirkimu susiję dokumentai, nepaisant jų pateikimo būdo, formos ir laikmenos, saugomi Lietuvos Respublikos teisės aktuose ir Agentūros vidaus dokumentuose nustatyta tvarka. Perkančioji organizacija įsipareigoja esant poreikiui pagal kompetenciją minėtus dokumentus pateikti viešųjų pirkimų kontrolę vykdančiai Viešųjų pirkimų tarnybai ir kitoms įgaliotoms valstybės institucijoms, taip pat Lietuvos Respublikos Vyriausybės nutarimu įgaliotiems Europos Sąjungos finansinę paramą administruojantiems viešiesiems juridiniams asmenims.

**XV SKYRIUS**

**GINČŲ NAGRINĖJIMAS**

1. Ginčų nagrinėjimas, žalos atlyginimas, pirkimo sutarties pripažinimas negaliojančia, alternatyvios sankcijos taikomos, Europos Bendrijos teisės pažeidimų nagrinėjimas atliekamas vadovaujantis Viešųjų pirkimų įstatymo V skyriaus nuostatomis.

**XVI SKYRIUS**

**Baigiamosios nuostatos**

1. Literatūros, mokslo ir meno kūrinių autorių, atlikėjų ar jų kolektyvo paslaugų, taip pat mokslo, kultūros ir meno sričių projektų vertinimo ir pretendentų gauti teisės aktų nustatyta tvarka įsteigtas premijas veiklos šiose srityse vertinimo paslaugų supaprastintų pirkimų tvarką nustato Lietuvos Respublikos Vyriausybė ar jos įgaliota institucija.
2. Vykdant supaprastintus pirkimus vadovaujamasi aktualiomis teisės aktų nuostatomis. Jei patvirtinus Taisykles, pasikeičia Viešųjų pirkimų įstatymo ar kitų poįstatyminių teisės aktų nuostatos, pasikeitusios imperatyvios nuostatos, taip pat nuostatos, supaprastinančios pirkimų vykdymo tvarką, taikomos nuo jų įsigaliojimo dienos.

Nacionalinės mokyklų vertinimo agentūros supaprastintų viešųjų pirkimų taisyklių

1 priedas

NACIONALINĖ MOKYKLŲ VERTINIMO AGENTŪRA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Nacionalinės mokyklų vertinimo agentūros skyriaus pavadinimas (pildyti, jei taikoma)*

|  |
| --- |
| TVIRTINU |
| Direktorius |
|  |
| *(parašas)* |
| *(Vardas ir pavardė)* |
| *2017- -* |
|  |

**PARAIŠKA DĖL VIEŠOJO PIRKIMO**

2017 m. d. Nr.

Vilnius

|  |  |
| --- | --- |
| **Pirkimo pagrindimas:** | |
| 1. **Pirkimo objekto pavadinimas:** | |
| **2. Pirkimo objekto aprašymas, ketinamų pirkti prekių, paslaugų ar darbų savybės, kokybės reikalavimai:** | |
| **3. Reikalingas kiekis ar apimtys, atsižvelgiant į visą pirkimo sutarties trukmę su galimais pratęsimais:** | |
| **4. Maksimali planuojamos sudaryti sutarties vertė, Eur (su PVM):** | |
| **5. Numatomos pirkimo objekto eksploatavimo išlaidos, Eur.: -** | |
| **6. Numatoma pirkimo sutarties trukmė, atsižvelgiant į visus galimus pratęsimus:**  *(nurodyti trukmę dienomis/mėnesiais/metais arba numatomą sutarties pradžios ir pabaigos datą)* | |
| **7. Prekių pristatymo, paslaugų suteikimo ar darbų atlikimo terminai:**  *(nurodyti terminus dienomis/mėnesiais/metais arba datą)* | |
| **8. Kitos reikalingos pirkimo sutarties sąlygos:** -  *(gali būti pateikiamas pirkimo sutarties projektas)* | |
| **9. Siūlomi minimalūs tiekėjų kvalifikacijos reikalavimai:**  *(arba kuo vadovaujantis tiekėjų kvalifikacija netikrinama)* | |
| **10. Tiekėjų kvalifikaciją patvirtinančių dokumentų sąrašas: -** | |
| **11. Siūloma tiekėjų pasiūlymus vertinti:**  *mažiausios kainos kriterijumi* 🗆  *ekonominio naudingumo vertinimo* *kriterijumi* 🗆  *(reikiamą pažymėti)* | |
| **12. Tiekėjų pasiūlymų ekonominio naudingumo vertinimo kriterijaus pasirinkimo atveju siūlomi: -** | |
|  |  |
| **13. Kita būtina informacija:**  *(galimybė perkant taikyti aplinkos apsaugos reikalavimus, energijos vartojimo efektyvumo reikalavimus, atsižvelgti į visuomenės poreikius socialinėje srityje, atsisakoma pirkti iš CPO (pateikiamas pagrindimas); teikiamas siūlymas vykdyti elektroninį pirkimą CVP IS priemonėmis ir kt.)* | |
| **14. Planuojama pirkimo pradžia:** | |

*pildyti, jeigu paraiška pateikiama dėl pirkimo,* ***apie kurį nebus paskelbta*:**

|  |
| --- |
| **Siūlomų kviesti tiekėjų sąrašas:** |
| **Siūlomų kviesti tiekėjų sąrašo pagrindimas:**  *(įskaitant ir rinkoje veikiančias Lietuvos Respublikos viešųjų pirkimų įstatymo 91 straipsnio 1 dalyje nurodytas įstaigas ir įmones)*: |
|  |
| **Pridedama:**  *(pildyti, jei taikoma)* |
| **Siūlymas pirkimą vykdyti:**  **Pirkimų organizatoriui –** |

|  |  |  |  |  |
| --- | --- | --- | --- | --- |
| (pirkimo iniciatoriaus pareigos)  **Paraiška suderinta:** |  | *(parašas)* |  | *( vardas ir pavardė)* |

|  |  |  |  |  |  |  |
| --- | --- | --- | --- | --- | --- | --- |
| Vyriausioji buhalterė |  |  | Administratorė |  | Skyriaus vedėjas |  |
| *(pareigos)* |  |  | *(pareigos)* |  | *(pareigos)* |  |
| *(parašas)* |  |  | *(parašas)* |  | *(parašas)* |  |
| *(vardas ir pavardė)* |  |  | *(vardas ir pavardė)* |  | *(vardas ir pavardė)* |  |

Nacionalinės mokyklų vertinimo agentūros supaprastintų viešųjų pirkimų taisyklių

2 priedas

**NACIONALINĖ MOKYKLŲ VERTINIMO AGENTŪRA**

**MAŽOS VERTĖS PIRKIMŲ APKLAUSOS PAŽYMA**

20\_\_\_-\_\_\_-\_\_\_ Nr. AP\_\_\_\_

Vilnius

**Pirkimų iniciatorius (vardas, pavardė)**

**paraiškos Nr. ir data:** *(įrašoma, jei taikoma).*

**Pirkimų organizatorius:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(pareigos, vardas, pavardė)*

**Tiekėjai apklausti:** *(raštu, žodžiu, paskelbus apie pirkimą).*

**Pasiūlymų vertinimo kriterijus**:

mažiausios kainos  ar ekonomiškai naudingiausiais pasiūlymas .

**Pirkimo pagrindas** *(Taisyklių punktai):*

**Jeigu pakviesti mažiau nei 3 tiekėjai, nurodyti priežastis** *(Taisyklių punktai):*

**Pirkimo objekto pavadinimas ir trumpas aprašymas:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Informacija apie tiekėjus, jų pasiūlymų kainas:**

|  |  |  |  |  |
| --- | --- | --- | --- | --- |
| Eil. Nr. | Svarbiausi žinomi duomenys apie tiekėją *(pavadinimas, adresas, telefonas, faksas,*  *el. paštas, pasiūlymą pateikusio asmens pareigos, vardas, pavardė)* | Pasiūlymo pateikimo data, laikas | Pasiūlymo kaina, Eur | Informacijos šaltinis  *Skambinta telefonu 000 0000*  *Internetas adresu* [*www.cvpp.lt*](http://www.cvpp.lt)  *Reklaminis bukletas, kreiptasi 20\_\_-\_\_-\_\_\_ raštu Nr. ir pan.* |
|  |  |  |  |  |

1. NUSTATYTA pasiūlymų eilę:

|  |  |  |  |
| --- | --- | --- | --- |
| Eil. Nr. | Dalyvis | Pasiūlymo kaina, Eur | Pastabos |
|  |  |  |  |

2. Atmesti pasiūlymai:

|  |  |  |  |
| --- | --- | --- | --- |
| Eil. Nr. | Dalyvis | Pasiūlymo pateikimo data, laikas | Pasiūlymo atmetimo priežastys |
|  |  |  |  |

3. NUSTATYTAS laimėjusio dalyvio....................................................................................pasiūlymas

**Papildoma informacija:**

Pirkimų organizatorius \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(parašas, pareigos, vardas, pavardė)*

SPRENDIMĄ TVIRTINU:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(parašas, pareigos, vardas, pavardė)*

|  |  |  |  |
| --- | --- | --- | --- |
| **Pažyma suderinta:** |  |  |  |
| *Vyr. buhalterė* |  |  | *Administratorė* |
| *(pareigos)* |  |  | *(pareigos)* |
| *(parašas)* |  |  | *(parašas)* |
| *(vardas ir pavardė)* |  |  | *(vardas ir pavardė)* |
| 20..... - ......... - ............ |  |  | 20..... - ......... - ............ |

Nacionalinės mokyklų vertinimo agentūros supaprastintų viešųjų pirkimų taisyklių

3 priedas

**NACIONALINĖ MOKYKLŲ VERTINIMO AGENTŪRA**

**ATNAUJINTO VARŽYMOSI PAŽYMA**

20\_\_\_-\_\_\_-\_\_\_ Nr. AP\_\_\_\_

Vilnius

**Preliminariosios sutarties Nr. ir data:**

**Preliminariosios sutarties dalykas:**

Atnaujinto varžymosi pirkimo objektas ir techninė specifikacija

Planuojamos sudaryti pagrindinės sutarties sąlygos, nenurodytos preliminariojoje sutartyje*(nurodyti papildomas pagrindinės sutarties sąlygas atsižvelgiant į pirkimo objektą)*

**Pasiūlymų vertinimo kriterijus**:

mažiausios kainos  ar ekonomiškai naudingiausiais pasiūlymas .

**Apklausti tiekėjai:**

|  |  |  |  |
| --- | --- | --- | --- |
| Eil. Nr. | Pavadinimas, pasiūlymą pateikusio asmens pareigos | Pateikė pasiūlymą | Nepateikė pasiūlymo |
|  |  |  |  |

**Tiekėjų siūlymai** (pasiūlymai surašomi ekonominio naudingumo mažėjimo arba kainų didėjimo tvarka)**:**

|  |  |  |  |
| --- | --- | --- | --- |
| Eil. Nr. | Tiekėjo pavadinimas | Pasiūlymo charakteristikos  (nurodyti konkrečias vertinamas charakteristikas) | |
|  |  |  |  |

Atmesti pasiūlymai:

|  |  |  |  |
| --- | --- | --- | --- |
| Eil. Nr. | Dalyvis | Pasiūlymo pateikimo data, laikas | Pasiūlymo atmetimo priežastys |
|  |  |  |  |

NUSTATAU laimėjusiu dalyvio.....................................................................................pasiūlymą

**Papildoma informacija:**

PAŽYMĄ PARENGĖ:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(parašas, pareigos, vardas, pavardė)*

SPRENDIMĄ TVIRTINU:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(parašas, pareigos, vardas, pavardė)*

|  |  |  |  |
| --- | --- | --- | --- |
| **Pažyma suderinta:** |  |  |  |
|  |  |  |  |
| *Vyr. buhalterė* |  |  | *Administratorė* |
| *(pareigos)* |  |  | *(pareigos)* |
| *(parašas)* |  |  | *(parašas)* |
| *(vardas ir pavardė)* |  |  | *(vardas ir pavardė)* |
| 20..... - ......... - ............ |  |  | 20..... - ......... - ............ |